آمریکالی تکنولوژی شیرکتی مایکروسافت، آمریکا بیرلشمیش دؤولتلری ۲۰۲۰.جی ایلده ائدیله‌جک باشقانلیق سئچیملرینه یؤنه‌لیک ایران قایناقلی مینلرجه هکله‌مه گیریشیمی معین ائتدیکلرینی بیلدیردی.
شیرکتین اینترنت سایتین‌دان وئریله‌ن آچیقلامادا،
"یاخین زامان‌دا ایران‌دان گلدیگینه و ایران حکومتیله باغلانتیلی اولدوغونا ایناندیغیمیز فوسفور اولاراق آدلاندیردیغیمیز بیر تهدید قروپونا عاید اؤنملی سایبری فعالیتلر گؤزلمله‌دیک" ایفاده‌سی ایشله‌دیلدی.
آچیقلاما‌دا آگوست ایله سپتامبر آیلاری آراسین‌دا ۳۰ گونلوک مدت‌ده مایکروسافت تهدید استخبارات مرکزی طرفیندن فوسفورون معین مایکروسافت ایستیفاده‌چیلرینه عاید ایمیل حسابلارینی تانیملاماق اوچون ۲ مین ۷۰۰دن چوخ گیریشیم اولدوغو، سونرا بو حسابلاردان ۲۴۱ینه قارشی سالدیری اولوندوغونون تثبیت ائدیلدیگی بیلدیریلدی.
هدفله‌نن حسابلارین آمریکا بیرلشمیش دؤولتلری باشقانلیق تبلیغاتی، مؤوجود و اسکی آمریکا بیرلشمیش دؤولتلری حکومت مقاملاری، قلوبال سیاستله ایلگیله‌نن ژورنالیستلر و ایران دیشیندا یاشایان ایر‌لی گلن ایران‌لیلار ایله ایلیشکی‌لی اولدوغو قید ائدیلدی.
آچیقلامادا،
"بو بیلگیلری، حکومتلر و یا اؤزل سئکتور اولاراق هامیمیزین اولوس دؤولت سالدیریلاری و دموکراتیک پروسه‌لری پوزما گیریشیملری قونوسوندا گئتدیکجه داها شفاف حالا گلدیگیمیزی گؤسترمه‌سی باخیمین‌دان اؤنملی گؤردویوموز اوچون پایلاشیریق. بو قونودا داها آییق ساییق اولمالی و گوونلیک اوچون لازیم آددیملار آتیلمالی‌دیر" ایفاده‌لرینه یئر وئریلدی.
آمریکا بیرلشمیش دؤولتلرینده ۲۰۱۶ باشقانلیق سئچیملرینه یؤنه‌لیک روسیانین مداخیل اولدوغو ادعالاری اؤلکه گوند‌مینی اوزون مدت مشغول ائتمیش، "روییا سوروشدورماسی" اولاراق بیلینن شکایت سیاسی صحنه‌ده ترامپ حکومتی ایله دموکراتلار آراسین‌دا قیزغین دارتیشمالارا سبب اولموشدو.
